[ca] L'article se situa dins la bibliografia emergent sobre les migracions internes de les minories immigrants. Aquesta ha augmentat a partir de l'interès sobre la dinàmica poblacional després de la segregació ètnica residencial. L'estudi ha posat de manifest que la migració dins de la Gran Bretanya permet que es produeixin barreges entre ètnies i que existeixin diferències ètniques considerables en els nivells de mobilitat residencial i en els seus patrons territorials. Aquest article contribueix a entendre aquestes diferències a través de l'examen de la relació entre ser estudiant i la mobilitat residencial per diferents ètnies. S'hi suggereix que diferents decisions residencials i pautes migratòries d'accés a la universitat explicarien, en part, les diferències ètniques de mobilitat. A través de microdades censals (mostra anònima de dades) de 2001, s'arriba a la conclusió que els estudiants de les minories ètniques són menys mòbils que els seus homòlegs blancs. Ser estudiant incrementa la probabilitat d'emigrar, tant dels joves britànics blancs, com dels joves xinesos, però disminueix en la dels negres africans i la dels paquistanesos, especialment la de les dones d'aquesta darrera ètnia. El fet que a la Gran Bretanya, normalment, s'emigri lluny de la llar familiar per anar a la universitat, qüestionaria la igualtat en l'accés a l'educació superior. Relacionar la mobilitat i certs esdeveniments clau en la vida dels joves adults permet que els debats sobre geografies ètniques puguin anar més enllà de la preocupació per la segregació. L'article conclou plantejant reptes per a futures investigacions i amb un debat sobre les implicacions dels resultats sobre les polítiques en el context dels canvis que, en l'actualitat, pateix el finançament de l'educació superior al Regne Unit.

[en] This paper is situated in the emerging literature on minority/immigrant internal migration which grew from questions about the population dynamics behind ethnic residential segregation. This work has revealed both that migration within Britain is creating ethnic mixing and that there are considerable ethnic differences in levels and geographies of residential mobility. This paper contributes to our understanding of these differences by examining how being a student is related to residential mobility for different ethnic groups. It suggests that different residential decisions and migration norms at the point of entry into higher education partly explain ethnic differences in mobility. Using 2001 Census microdata (Sample of Anonymised Records), the paper finds that minority ethnic students are less mobile than their White counterparts, that being a student increases the probability of migrating for White British and Chinese young adults but decreases the probability of migrating for Pakistani and Black African young adults, and particularly so for Pakistani females. Given that it is common to migrate away from home for University study in Britain, this raises questions about equality of access to Higher Education. The examination of mobility in relation to key life events in young adulthood enables debates about ethnic geographies to move beyond the concern with segregation. The paper concludes with challenges for further research and a discussion of the policy implications of the findings in the context of current changes to Higher Education funding in the UK.